title: Deċiżjoni tal-Kunsill (PESK) 2017/1427 tal-4 ta' Awwissu 2017 li temenda d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja

text:
               5.8.2017

               MT

               Il-Ġurnal Uffiċjali tal-Unjoni Ewropea

               L 204/99

         DEĊIŻJONI TAL-KUNSILL (PESK) 2017/1427
   tal-4 ta' Awwissu 2017
   li temenda d-Deċiżjoni (PESK) 2015/1333 dwar miżuri restrittivi fid-dawl tas-sitwazzjoni fil-Libja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-31 ta' Lulju 2015, il-Kunsill adotta d-Deċiżjoni (PESK) 2015/1333 (1).

               (2)

               Fid-29 ta' Ġunju 2017, il-Kunsill tas-Sigurtà tan-Nazzjonijiet Uniti adotta r-Riżoluzzjoni (UNSCR) 2362 (2017) li testendi l-applikazzjoni ta' miżuri għal bastimenti li jkunu qed jgħabbu, jittrasportaw jew iħottu żejt mhux maħdum, inkluż żejt mhux raffinat u prodotti petrolifiċi irfinati, esportati b'mod illeċitu jew li jkun sar tentattiv biex jiġu esportati mil-Libja u tispeċifika ulterjorment il-kriterji għall-elenkar.

               (3)

               Għalhekk jenħtieġ li d-Deċiżjoni (PESK) 2015/1333 tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni (PESK) 2015/1333 hija emendata kif ġej:

               (1)

               fl-Artikolu 6, il-paragrafu 1 huwa sostitwit b'dan li ġej:
               “1.   F'konformità mal-paragrafi 5 sa 9 tal-UNSCR 2146 (2014) u l-paragrafu 2 tal-UNSCR 2362 (2017), l-Istati Membri jistgħu jispezzjonaw il-bastimenti indikati fl-ibħra miftuħa, billi jużaw il-miżuri kollha li jikkorrispondu għaċ-ċirkostanzi speċifiċi, f'konformità sħiħa mad-dritt umanitarju internazzjonali u d-dritt internazzjonali dwar id-drittijiet tal-bniedem, skont il-każ, jagħmlu tali spezzjonijiet u jidderieġu l-bastiment biex jieħu azzjonijiet adatti sabiex, bil-kunsens tal-Gvern tal-Libja u f'koordinazzjoni miegħu, jirritorna ż-żejt mhux maħdum, inkluż żejt mhux raffinat u prodotti petrolifiċi irfinati, lil-Libja.”.

               (2)

               l-Artikolu 7 huwa emendat kif ġej:

                           (a)

                           il-paragrafu 1 huwa sostitwit b'dan li ġej:
                           “1.   Stat Membru li huwa l-Istat tal-bandiera ta' bastiment indikat għandu, f'każ li l-indikazzjoni mill-Kumitat tkun speċifikat dan, jidderieġi l-bastiment biex ma jħottx, ma jittrasportax, u ma jarmix żejt mhux maħdum, inkluż żejt mhux raffinat u prodotti petrolifiċi irfinati, esportati b'mod illeċitu mil-Libja abbord il-bastiment, fin-nuqqas ta' direzzjoni mill-punt fokali tal-Gvern tal-Libja, kif imsemmi fil-paragrafu 3 tal-UNSCR 2146 (2014).”;

                           (b)

                           il-paragrafu 5 huwa sostitwit b'dan li ġej:
                           “5.   Transazzjonijiet finanzjarji miċ-ċittadini tal-Istati Membri jew l-entitajiet taħt il-ġurisdizzjoni tagħhom jew mit-territorji tal-Istati Membri fir-rigward taż-żejt mhux maħdum, inkluż żejt mhux raffinat u prodotti petrolifiċi irfinati, esportati b'mod illeċitu mil-Libja abbord bastimenti indikati, għandhom, f'każ li l-indikazzjoni mill-Kumitat tkun speċifikat dan, ikunu pprojbiti.”.

               (3)

               fl-Artikolu 8, il-paragrafu 1 huwa sostitwit b'dan li ġej:
               “1.   L-Istati Membri għandhom jieħdu l-miżuri meħtieġa biex jipprevjenu d-dħul fit-territorji tagħhom, jew it-transitu minnhom, ta' persuni indikati u soġġetti għal restrizzjonijiet fuq l-ivvjaġġar mill-Kunsill tas-Sigurtà jew mill-Kumitat f'konformità mal-paragrafu 22 tal-UNSCR 1970 (2011), il-paragrafu 23 tal-UNSCR 1973 (2011), il-paragrafu 4 tal-UNSCR 2174 (2014), il-paragrafu 11 tal-UNSCR 2213 (2015) u l-paragrafu 11 tal-UNSCR 2362 (2017), kif elenkat fl-Anness I.”.

               (4)

               fl-Artikolu 9, il-paragrafu 1 huwa sostitwit b'dan li ġej:
               “1.   Għandhom jiġu ffriżati l-fondi, assi finanzjarji oħra u r-riżorsi ekonomiċi kollha, li huma l-proprjetà ta' jew ikkontrollati minn, direttament jew indirettament, persuni u entitajiet indikati u soġġetti għal iffriżar tal-assi mill-Kunsill tas-Sigurtà jew mill-Kumitat f'konformità mal-paragrafu 22 tal-UNSCR 1970 (2011), il-paragrafi 19 u 23 tal-UNSCR 1973 (2011), il-paragrafu 4 tal-UNSCR 2174 (2014), il-paragrafu 11 tal-UNSCR 2213 (2015) u l-paragrafu 11 tal-UNSCR 2362 (2017), kif elenkat fl-Anness III.”.

         Artikolu 2
   Din id-Deċiżjoni għandha tidħol fis-seħħ fil-jum ta' wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-4 ta' Awwissu 2017.

            Għall-Kunsill

            Il-President

         M. MAASIKAS

      (1)  Deċiżjoni tal-Kunsill (PESK) 2015/1333 tal-31 ta' Lulju 2015 dwar miżuri restrittivi fid-dawl tas-sitwazzjoni fil-Libja, u li tħassar id-Deċiżjoni 2011/137/PESK (ĠU L 206, 1.8.2015. p. 34).


title: 2009/243/KE: Deċiżjoni tal-Kummissjoni tat- 3 ta’ Marzu 2009 dwar il-pożizzjoni tal-Komunità li tirrigwarda d-Deċiżjoni Nru 1/2008 tal-Kumitat Konġunt tal-ECAA (Spazju Komuni Ewropew għall-Avjazzjoni) stabbilit skont il-Ftehim Multilaterali bejn il-Komunità Ewropea u l-Istati Membri tagħha, l-Albanija, il-Bożnja u Ħerzegovina, il-Bulgarija, il-Kroazja, l-ex Repubblika Jugoslava tal-Maċedonja, l-Iżlanda, il-Montenegro, in-Norveġja, ir-Rumanija, is-Serbja, u l-Missjoni ta’ Amministrazzjoni Temporanja tan-Nazzjonijiet Uniti fil-Kosovo dwar l-istabbiliment tal-Ispazju Komuni Ewropew għall-Avjazzjoni, li jemenda l-Anness I għall-Ftehim

text:
               18.3.2009

               MT

               Il-Ġurnal Uffiċjali tal-Unjoni Ewropea

               L 72/6

         DEĊIŻJONI TAL-KUMMISSJONI
   tat-3 ta’ Marzu 2009
   dwar il-pożizzjoni tal-Komunità li tirrigwarda d-Deċiżjoni Nru 1/2008 tal-Kumitat Konġunt tal-ECAA (Spazju Komuni Ewropew għall-Avjazzjoni) stabbilit skont il-Ftehim Multilaterali bejn il-Komunità Ewropea u l-Istati Membri tagħha, l-Albanija, il-Bożnja u Ħerzegovina, il-Bulgarija, il-Kroazja, l-ex Repubblika Jugoslava tal-Maċedonja, l-Iżlanda, il-Montenegro, in-Norveġja, ir-Rumanija, is-Serbja, u l-Missjoni ta’ Amministrazzjoni Temporanja tan-Nazzjonijiet Uniti fil-Kosovo dwar l-istabbiliment tal-Ispazju Komuni Ewropew għall-Avjazzjoni, li jemenda l-Anness I għall-Ftehim
   (2009/243/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni 2006/682/KE tal-Kunsill u tar-rappreżentanti tal-Istati Membri tal-Unjoni Ewropea mlaqqgħin fi ħdan il-Kunsill tad-9 ta’ Ġunju 2006 dwar l-iffirmar u l-applikazzjoni provviżorja tal-Ftehim Multilaterali bejn il-Komunità Ewropea u l-Istati Membri tagħha, ir-Repubblika tal-Albanija, il-Bosnja u Ħerzegovina, ir-Repubblika tal-Bulgarija, ir-Repubblika tal-Kroazja, dik li qabel kienet ir-Repubblika Jugoslava tal-Maċedonja, ir-Repubblika tal-Islanda, ir-Repubblika tal-Montenegro, ir-Renju tan-Norveġja, ir-Rumanija, ir-Repubblika tas-Serbja, u l-Missjoni ta' Amministrazzjoni Temporanja tan-Nazzjonijiet Uniti fil-Kosovo (1) dwar l-Istabbiliment ta' Żona ta' Avjazzjoni Komuni Ewropea (ECAA) (2),
   Wara li kkunsidrat il-Ftehim Multilaterali bejn il-Komunità Ewropea u l-Istati Membri tagħha, ir-Repubblika tal-Albanija, il-Bożnja u Ħerzegovina, ir-Repubblika tal-Bulgarija, ir-Repubblika tal-Kroazja, l-ex Repubblika Jugoslava tal-Maċedonja, ir-Repubblika tal-Iżlanda, ir-Repubblika tal-Montenegro, ir-Renju tan-Norveġja, ir-Rumanija, ir-Repubblika tas-Serbja, u l-Missjoni ta’ Amministrazzjoni Temporanja tan-Nazzjonijiet Uniti fil-Kosovo dwar l-istabbiliment tal-Ispazju Komuni Ewropew għall-Avjazzjoni (3), (“il-Ftehim”) u b’mod partikulari l-Artikolu 3 tiegħu,
   Billi:

               (1)

               Il-Ftehim ġie iffimat fid-9 ta’ Ġunju 2006.

               (2)

               L-Artikolu 18 tal-Ftehim jistabbilixxi Kumitat Konġunt li huwa responsabbli għall-amministrazzjoni u l-implimentazzjoni korretta tal-Ftehim.

               (3)

               Mill-iffirmar tal-Ftehim 'il hawn, ġiet adottata leġiżlazzjoni ġdida tal-Komunità rilevanti għall-implimentazzjoni tal-Ftehim.

               (4)

               L-Artikolu 17(3)(a) tal-Ftehim jobbliga lill-Kumitat Konġunt li jadotta d-deċiżjonijiet ta’ reviżjoni tal-Anness I għall-Ftehim.

               (5)

               L-Artikolu 2(2) tad-Deċiżjoni tal-Kunsill li tirrigwarda l-Ftehim tipprovdi li l-pożizzjoni tal-Komunità li tikkonċerna l-adozzjoni ta’ deċiżjonijiet mill-Kumitat Konġunt li sempliċiment jestendu atti tal-leġiżlazzjoni tal-Komunità għall-Imsieħba fl-ECAA għandhom jiġu adottati mill-Kummissjoni,

         IDDEĊIEDA KIF ĠEJ:
   Artikolu Waħdieni
   Il-pożizzjoni tal-Kominità Ewropea fil-Kumitat Konġunt tal-ECAA stabbilit mill-Artikolu 18 tal-Ftehim Multilaterali bejn il-Komunità Ewropea u l-Istati Membri tagħha, l-Albanija, il-Bożnja u Ħerzegovina, il-Bulgarija, il-Kroazja, l-ex Repubblika Jugoslava tal-Maċedonja, l-Iżlanda, il-Montenegro, in-Norveġja, ir-Rumanija, is-Serbja, u l-Missjoni ta’ Amministrazzjoni Temporanja tan-Nazzjonijiet Uniti fil-Kosovo dwar l-istabbiliment tal-Ispazju Komuni Ewropew għall-Avjazzjoni, li jirrigwarda l-emenda tal-Anness I għall-Ftehim, għandu jiġi bbażat fuq l-Anness għal din id-deċiżjoni.

      Magħmula fi Brussell, 3 ta’ Marzu 2009.

            Għall-Kummissjoni

         Antonio TAJANI

            Viċi-President

      (1)  Skont ir-Riżoluzzjoni Nru 1244 tal-Kunsill tas-Sigurtà tan-Nazzjonijiet Uniti tal-10 ta’ Ġunju 1999.

      (2)  ĠU L 285, 16.10.2006, p. 1.

      (3)  ĠU L 285, 16.10.2006, p. 3.

      ANNESS
      “
            DEĊIŻJONI NRU.1/2008 TAL-KUMITAT KONĠUNT TAL-ECAA
            tal-10 ta’ Diċembru 2008
            li jieħu post l-Anness I tal-Ftehim tal-ECAA
            IL-KUMITAT KONĠUNT
            Wara li kkunsidra l-Ftehim Multilaterali bejn il-Komunità Ewropea u l-Istati Membri tagħha, l-Albanija, il-Bożnja u Ħerzegovina, il-Bulgarija, il-Kroazja, l-ex Repubblika Jugoslava tal-Maċedonja, l-Iżlanda, il-Montenegro, in-Norveġja, ir-Rumanija, is-Serbja, u l-Missjoni ta’ Amministrazzjoni Temporanja tan-Nazzjonijiet Uniti fil-Kosovo (1) dwar l-istabbiliment tal-Ispazju Komuni Ewropew għall-Avjazzjoni (‘il-Ftehim tal-ECAA’), u b’mod partikulari l-Artikolu 17(3)(a) tiegħu,
            IDDEĊIEDA KIF ĠEJ:
            Artikolu Waħdieni
            L-Anness għal din id-Deċiżjoni jieħu post l-Anness għall-Ftehim tal-ECAA.

               Magħmula f’Oslo, l-10 ta’ Diċembru 2008.

                     Għall-Kumitat Konġunt …, il-President

                     Awtentikat minn …, is-Segretarju

            ANNESS

                  ‘ANNESS I
                  IR-REGOLI APPLIKABBLI GĦALL-AVJAZZJONI ĊIVILI
                  Id-“Dispożizzjonijiet applikabbli” tal-atti tal-Komunità Ewropea li ġejjin għandhom ikunu applikabbli f’konformità mal-Ftehim Ewlieni u l-Anness II dwar adattamenti orizzontali sakemm ma jkunx speċifikat mod ieħor f’dan l-Anness jew fil-Protokolli I sa IX ‘l quddiem. Fejn meħtieġ, minn hawn ‘il quddiem qed ikunu stabbiliti adattamenti speċifiċi għal kull att individwali.
                  A.   AĊĊESS GĦAS-SUQ U KWISTJONIJIET ANĊILLARI
                  Nru 1008/2008
                  Ir-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta’ servizzi bl-ajru fil-Komunità (Riformulazzjoni)
                  Dispożizzjonijiet applikabbli: l-Artikoli 1 sa 24, l-Artikolu 26 u l-Anness I
                  Nru 95/93
                  Ir-Regolament tal-Kunsill (KEE) Nru 95/93 tat-18 ta’ Jannar 1993 dwar ir-regoli komuni għall-allokazzjoni ta’ slots f’ajruporti tal-Komunità
                  kif emendata bi:

                              —

                              Ir-Regolament (KE) Nru 894/2002 tal-Parlament Ewropew u tal-Kunsill tas-27 ta’ Mejju 2002 li jemenda ir-Regolament tal-Kunsill (KEE) Nru 95/93

                              —

                              Ir-Regolament (KE) Nru 1554/2003 tal-Parlament Ewropew u tal-Kunsill tat-22 ta’ Lulju 2003 li jemenda ir-Regolament tal-Kunsill (KEE) Nru 95/93

                              —

                              Ir-Regolament (KE) Nru 793/2004 tal-Parlament Ewropew u tal-Kunsill tal-21 ta’ April 2004 li jemenda ir-Regolament tal-Kunsill (KEE) Nru 95/93

                        Dispożizzjonijiet applikabbli: l-Artikoli 1 sa 12, u 14a(2)
                  Fir-rigward tal-applikazzjoni tal-Artikolu 12(2) it-terminu “Il-Kummissjoni” għandu jinqara “il-Kumitat Konġunt”.
                  Nru 96/67
                  Id-Direttiva tal-Kunsill 96/67/KE tal-15 ta’ Ottubru 1996 dwar l-aċċess għas-suq tal-groundhandling fl-ajruporti tal-Komunità
                  Dispożizzjonijiet applikabbli: l-Artikoli 1 sa 25 u l-Anness
                  Fir-rigward tal-applikazzjoni tal-Artikolu 10 it-terminu “Stati Membri” għandu jinqara “Stati Membri tal-KE”.
                  Fir-rigward tal-applikazzjoni tal-Artikolu 20(2) it-terminu “Il-Kummissjoni” għandu jinqara “il-Kumitat Konġunt”.
                  Nru 785/2004
                  Ir-Regolament (KE) Nru 785/2004 tal-Parlament Ewropew u tal-Kunsill tal-21 ta’ April 2004 dwar ir-rekwiżiti tal-assigurazzjoni tat-trasportaturi bl-ajru u l-operaturi tal-inġenji tal-ajru
                  Dispożizzjonijiet applikabbli: l-Artikoli 1 sa 8, u 10(2)
                  B.   IL-ĠESTJONI TAT-TRAFFIKU TAL-AJRU
                  Nru 549/2004
                  Ir-Regolament (KE) Nru 549/2004 tal-Parlament Ewropew u tal-Kunsill tal-10 ta’ Marzu 2004 li jippreskrivi l-qafas għall-ħolqien tal-Ajru Uniku Ewropew (ir-Regolament qafas)
                  Dispożizzjonijiet applikabbli: l-Artikoli 1 sa 4, 6, u 9 sa 14.
                  Nru 550/2004
                  Ir-Regolament (KE) Nru 550/2004 tal-Parlament Ewropew u tal-Kunsill tal-10 ta’ Marzu 2004 dwar il-forniment ta’ servizzi ta’ navigazzjoni tal-ajru fl-ajru uniku Ewropew (ir-Regolament tal-forniment ta’ servizz)
                  Dispożizzjonijiet applikabbli: l-Artikoli 1 sa 19, l-Annessi I u II
                  Nru 551/2004
                  Ir-Regolament (KE) Nru 551/2004 tal-Parlament Ewropew u tal-Kunsill tal-10 ta’ Marzu 2004 dwar l-organizzazzjoni u l-użu tal-ispazju tal-arja fl-ajru uniku Ewropew (ir-Regolament tal-ispazju tal-arja)
                  Dispożizzjonijiet applikabbli: Artikolu 1 sa 11
                  Nru 552/2004
                  Ir-Regolament (KE) Nru 552/2004 tal-Parlament Ewropew u tal-Kunsill tal-10 ta’ Marzu 2004 dwar l-interoperabilità tax-Xibka Ewropea ta’ Amministrazzjoni ta’ Traffiku tal-Ajru (Ir-Regolament ta’ interoperabilità)
                  Dispożizzjonijiet applikabbli: l-Artikoli 1 sa 12, l-Annessi I sa V
                  Nru 2096/2005
                  Ir-Regolament tal-Kummissjoni (KE) Nru 2096/2005 tal-20 ta’ Diċembru 2005 li jistipula r-rekwiżiti komuni għall-provvista ta’ servizzi tan-navigazzjoni bl-ajru.[traduzzjoni mhux uffiċjali]
                  kif emendata bi:

                              —

                              Ir-Regolament tal-Kummissjoni (KE) Nru 1315/2007 tat-8 ta’ Novembru 2007 dwar sorveljanza tas-sikurezza fl-amministrazzjoni tat-traffiku tal-ajru u li temenda r-Regolament (KE) Nru 2096/2005

                              —

                              Ir-Regolament tal-Kummissjoni (KE) Nru 482/2008 tat-30 ta’ Mejju 2008 li jistabbilixxi sistema ta’ garanzija tas-sigurtà tas-softwer li għandha tiġi implimentata mill-fornituri tas-servizzi tan-navigazzjoni bl-ajru u li jemenda l-Anness II għar-Regolament (KE) Nru 2096/2005

                              —

                              Ir-Regolament tal-Kummissjoni (KE) Nru 668/2008tal-15 ta’ Lulju 2008 li jemenda mit-II sal-V Annessi tar-Regolament (KE) Nru 2096/2005 li jistipula rekwiżiti komuni għall-forniment ta’ servizzi ta’ navigazzjoni bl-ajru, fir-rigward ta’ metodi ta’ ħidma u proċeduri tal-operat

                        Dispożizzjonijiet applikabbli: l-Artikoli 1 sa 9, l-Annessi I sa V
                  Nru 2150/2005
                  Ir-Regolament tal-Kummissjoni (KE) Nru 2150/2005 tat-23 ta’ Diċembru 2005 li jistabbilixxi regoli komuni għall-użu flessibbli tal-ispazju tal-ajru.[traduzzjoni mhux uffiċjali]
                  Dispożizzjonijiet applikabbli: l-Artikoli 1 sa 9 u l-Anness
                  Nru 1032/2006
                  Ir-Regolament tal-Kummissjoni (KE) Nru 1032/2006 tas-6 ta’ Lulju 2006 li jistipula r-rekwiżiti għas-sistemi awtomatiċi ta’ skambju ta’ dejta tat-titjira għall-iskopijiet tan-notifika, koordinament u trasferiment ta’ titjiriet bejn unitajiet ta’ kontroll tat-traffiku tal-ajru.[traduzzjoni mhux uffiċjali]
                  Dispożizzjonijiet applikabbli: l-Artikoli 1 sa 10, l-Annessi I sa V
                  Nru 1033/2006
                  Ir-Regolament tal-Kummissjoni (KE) Nru 1033/2006 tal-4 ta’ Lulju 2006 li jistabilixxi ir-rekwiżiti dwar proċeduri għal pjanijiet ta’ titjiriet fil-fażi ta’ qabel it-titjira għas-sema uniku Ewropew.[traduzzjoni mhux uffiċjali]
                  Dispożizzjonijiet applikabbli: l-Artikoli 1 sa 5, l-Anness
                  Nru 2006/23
                  Id-Direttiva 2006/23/KE tal-Parlament Ewropew u tal-Kunsill tal-5 ta’ April 2006 dwar Liċenzja Komunitarja għall-Kontrolluri tat-Traffiku tal-Ajru [traduzzjoni mhux uffiċjali]
                  Dispożizzjonijiet applikabbli: l-Artikoli 1 sa 16, l-Artikoli 18 sa 19, l-Annessi I sa IV
                  Nru 1794/2006
                  Ir-Regolament tal-Kummissjoni (KE) 1794/2006 tas-6 ta’ Diċembru 2006 li jistipula skema komuni ta’ tariffi għas-servizzi tan-navigazzjoni bl-ajru
                  Dispożizzjonijiet applikabbli: l-Artikoli 1 sa 17, l-Annessi I sa VI
                  Nru 219/2007
                  Ir-Regolament tal-Kunsill Nru 219/2007 tas-27 ta’ Frar 2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR)
                  Dispożizzjonijiet applikabbli: l-Artikolu 1(1)-(2) u (5)-(7), l-Artikoli 2 sa 3, l-Artikolu 4(1), l-Anness
                  Nru 633/2007
                  Ir-Regolament tal-Kummissjoni (KE) Nru 633/2007 tas-7 ta’ Ġunju 2007 li jistipula rekwiżiti għall-applikazzjoni ta’ protokoll ta’ trasferiment ta’ messaġġ tat-titjira użat għan-notifika, il-koordinazzjoni u t-trasferiment ta’ titjiriet bejn ċentri ta’ kontroll tat-traffiku tal-ajru.
                  Dispożizzjonijiet applikabbli: l-Artikoli 1 sa 7, it-tieni u t-tielet sentenzi tal-Artikolu 8, l-Annessi I sa IV
                  Nru 1265/2007
                  Ir-Regolament tal-Kummissjoni (KE) Nru 1265/2007 tas-26 ta’ Ottubru 2007 li jistabbilixxi rekwiżiti għal spazjar tal-kanali vokali mill-ajru għall-art għall-Ajru Uniku Ewropew.
                  Dispożizzjonijiet applikabbli: l-Artikoli 1 sa 9, l-Annessi I sa IV
                  Nru 1315/2007
                  Ir-Regolament tal-Kummissjoni (KE) Nru 1315/2007 tat-8 ta’ Novembru 2007 dwar sorveljanza tas-sikurezza fl-amministrazzjoni tat-traffiku tal-ajru u li jemenda r-Regolament (KE) Nru 2096/2005
                  Dispożizzjonijiet applikabbli: Artikolu 1 sa 15
                  Nru 482/2008
                  Ir-Regolament tal-Kummissjoni (KE) Nru 482/2008 tat-30 ta’ Mejju 2008 li jistabbilixxi sistema ta’ garanzija tas-sigurtà tas-softwer li għandha tiġi implimentata mill-fornituri tas-servizzi tan-navigazzjoni bl-ajru u li jemenda l-Anness II għar-Regolament (KE) Nru 2096/2005
                  Dispożizzjonijiet applikabbli: l-Artikoli 1 sa 5, l-Annessi I sa II
                  C.   IS-SIKUREZZA FL-AVJAZZJONI
                  Nru 3922/91
                  Ir-Regolament tal-Kunsill (KEE) Nru 3922/91 tas-16 ta’ Diċembru 1991 dwar l-armonizzazzjoni tal-ħtiġijiet tekniċi u proċeduri amministrattivi fil-qasam tal-avjazzjoni ċivili
                  kif emendat bi:

                              —

                              Ir-Regolament tal-Kummissjoni (KE) Nru 2176/96 tat-13 ta’ Novembru 1996 li jemenda għall-progress xjentifiku u tekniku r-Regolament tal-Kunsill (KEE) Nru 3922/91 [traduzzjoni mhux uffiċjali]

                              —

                              Ir-Regolament tal-Kummissjoni (KE) Nru 1069/1999 tal-25 ta’ Mejju 1999 li jadatta għall-progress xjentifiku u tekniku r-Regolament tal-Kunsill (KEE) Nru 3922/91 [traduzzjoni mhux uffiċjali]

                              —

                              Ir-Regolament tal-Kummissjoni (KE) Nru 2871/2000 tat-28 ta’ Diċembru 2000 li jadatta għall-progress xjentifiku u tekniku r-Regolament tal-Kunsill (KEE) 3922/91 dwar l-armonizzazzjoni tar-rekwiżiti tekniċi u proċeduri amministrattivi fil-qasam tal-avjazzjoni ċivili [traduzzjoni mhux uffiċjali]

                              —

                              Ir-Regolament (KE) Nru 1592/2002 tal-Parlament Ewropew u tal-Kunsill tal-15 ta’ Lulju 2002 dwar regoli komuni fil-kamp tal-avjazzjoni ċivili u li jistabblixxi Aġenzija tas-Sigurtà tal-Avjazzjoni Ewropea

                              —

                              Ir-Regolament (KE) Nru 1899/2006 tal-Parlament Ewropew u tal-Kunsill tat-12 ta’ Diċembru 2006 li jemenda r-Regolment tal-Kunsill (KEE) Nru 3922/91 dwar l-armonizzazzjoni tal-ħtiġijiet tekniċi u tal-proċeduri amministrattivi fil-qasam tal-avjazzjoni ċivili

                              —

                              Ir-Regolament (KE) Nru 1900/2006 tal-Parlament Ewropew u tal-Kunsill tal-20 ta’ Diċembru 2006 li jemenda r-Regolment tal-Kunsill (KEE) Nru 3922/91 dwar l-armonizzazzjoni tar-rekwiżiti tekniċi u tal-proċeduri amministrattivi fil-qasam tal-avjazzjoni ċivili

                              —

                              Ir-Regolament tal-Kummissjoni (KE) Nru 8/2008 tal-11 ta’ Diċembru 2007 li jemenda r-Regolament tal-Kunsill (KEE) Nru 3922/91 dwar il-ħtiġijiet tekniċi komuni u l-proċeduri amministrattivi li japplikaw għat-trasport kummerċjali bl-ajruplan

                              —

                              Ir-Regolament tal-Kummissjoni (KE) Nru 859/2008 tal-20 ta’ Awwissu 2008 li jemenda r-Regolament tal-Kunsill (KEE) Nru 3922/91 dwar il-ħtiġijiet tekniċi komuni u l-proċeduri amministrattivi li japplikaw għat-trasport kummerċjali bl-ajruplan

                        Dispożizzjonijiet applikabbli: l-Artikoli 1 sa 10, 12 sa 13 bl-eċċezzjoni tal-Artikolu 4(1) u l-Artikolu 8(2), (it-tieni sentenza), l-Annessi I sa III
                  Fir-rigward tal-applikazzjoni tal-Artikolu 12 “Stati Membri” għandha tinqara “Stati Membri tal-KE”.
                  Nru 216/2008
                  Ir-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni tal-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE
                  Dispożizzjonijiet applikabbli: l-Artikoli 1 sa 68, bl-eċċezzjoni tal-Artikolu 65, it-tieni subparagrafu tal-Artikolu 69(1), l-Artikolu 69(4), l-Annessi I sa VI
                  Nru 1702/2003
                  Ir-Regolament tal-Kummissjoni (KE) Nru 1702/2003 tal-24 ta’ Settembru 2003 li jistabbilixxi regoli ta’ implimentazzjoni biex inġenji tal-ajru, prodotti, partijiet u tagħmir relatati jiġu ċertifikati bħala tajbin għall-ajru u li ma jagħmlux ħsara ambjentali, kif ukoll għaċ-ċertifikazzjoni ta’ organizzazzjonijiet relatati mad-disinn u l-produzzjoni tagħhom
                  kif emendat bi:

                              —

                              Ir-Regolament tal-Kummissjoni (KE) Nru 381/2005 tas-7 ta’ Marzu 2005 li jemenda r-Regolament (KE) Nru 1702/2003 li jistipula regoli ta’ implimentazzjoni biex inġenji tal-ajru, prodotti, partijiet u tagħmir relatati jiġu ċertifikati bħala tajbin għall-ajru u li ma jagħmlux ħsara ambjentali, kif ukoll għaċ-ċertifikazzjoni ta’ organizzazzjonijiet relatati mad-diżinn u l-produzzjoni tagħhom [traduzzjoni mhux uffiċjali]

                              —

                              Ir-Regolament tal-Kummissjoni (KE) Nru 706/2006 tat-8 ta’ Mejju 2006 li jemenda r-Regolament (KE) Nru 1702/2003 bir-rigward għall-perijodu matul liema l-Istati Membri jistgħu joħorġu approvazzjonijiet għal dewmien limitat

                              —

                              Ir-Regolament tal-Kummissjoni (KE) Nru 335/2007 tat-28 ta’ Marzu 2007 li jemenda r-Regolament tal-Kummissjoni (KE) Nru 1702/2003 rigward regoli ta’ implimentazzjoni għal ċertifikazzjoni ambjentali ta’ inġenji tal-ajru u prodotti, partijiet u apparat relatati [traduzzjoni mhux uffiċjali]

                              —

                              Ir-Regolament tal-Kummissjoni (KE) Nru 375/2007 tat-30 ta’ Marzu 2007 li jemenda r-Regolament (KE) Nru 1702/2003 li jistipula regoli ta’ implimentazzjoni biex inġenji tal-ajru, prodotti, partijiet u tagħmir relatati jiġu ċertifikati bħala tajbin għall-ajru u li ma jagħmlux ħsara ambjentali, kif ukoll għaċ-ċertifikazzjoni ta’ organizzazzjonijiet relatati mad-diżinn u l-produzzjoni tagħhom [traduzzjoni mhux uffiċjali]

                              —

                              Ir-Regolament tal-Kummissjoni (KE) Nru 287/2008 tat-28 ta’ Marzu 2008 dwar l-estensjoni tal-perijodu ta’ validità msemmi fl-Artikolu 2c(3) tar-Regolament (KE) Nru 1702/2003

                              —

                              Ir-Regolament tal-Kummissjoni (KE) Nru 1057/2008 tas-27 ta’ Ottubru 2008 li jemenda l-Appendiċi II għall-Anness tar-Regolament (KE) Nru 1702/2003 dwar iċ-Ċertifikat ta’ Reviżjoni tal-Adegwatezza għall-Avjazzjoni (EASA Formola 15a)

                        Dispożizzjonijiet applikabbli: l-Artikoli 1 sa 4, l-Anness Il-perijodi ta’ tranżizzjoni msemmija f’dan ir-Regolament għandhom jiġu ddeterminati mill-Kumitat Konġunt.
                  Nru 2042/2003
                  Ir-Regolament tal-Kummissjoni (KE) Nru 2042/2003 tal-20 ta’ Novembru 2003 dwar l-kapaċità kontinwata li jintużaw fl-ajru ta’ inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta’ organizzazzjonijiet u persunal involut f’dan ix-xogħol
                  kif emendat bi:

                              —

                              Ir-Regolament tal-Kummissjoni (KE) Nru 707/2006 tat-8 ta’ Mejju 2006 li jemenda r-Regolament (KE) Nru 2042/2003 dwar approvazzjonijiet għal perijodu limitat [traduzzjoni mhux uffiċjali] u Annessi I u III

                              —

                              Ir-Regolament tal-Kummissjoni (KE) Nru 376/2007 tat-30 ta’ Marzu 2007 li jemenda ir-Regolament (KE) Nru 2042/2003 dwar l-adegwatezza għall-avjazzjoni kontinwata ta’ inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta’ organizzazzjonijiet u persunal involut f’dan ix-xogħol [traduzzjoni mhux uffiċjali]

                              —

                              Ir-Regolament tal-Kummissjoni (KE) Nru 1056/2008 tas-27 ta’ Ottubru 2008 li jemenda r-Regolament (KE) Nru 2042/2003 dwar l-adegwatezza għall-avjazzjoni kontinwata ta’ inġenji tal-ajru u prodotti, partijiet u tagħmir ajrunawtiċi, u dwar l-approvazzjoni ta’ organizzazzjonijiet u persunal involuti f’dan ix-xogħol

                        Dispożizzjonijiet applikabbli: l-Artikoli 1 sa 6, l-Annessi I sa IV
                  Nru 94/56
                  Id-Direttiva tal-Kunsill 94/56/KE tal-21 ta’ Novembru 1994 li tistabbilixxi l-prinċipji fondamentali li jirregolaw l-investigazzjoni ta’ aċċidenti u inċidenti ta’ avjazzjoni ċivili
                  Dispożizzjonijiet applikabbli: l-Artikoli 1 sa 12
                  Fir-rigward tal-applikazzjoni tal-Artikoli 9 u 12 it-terminu “Il-Kummissjoni” għandu jinqara “il-Partijiet Kontraenti l-oħrajn kollha tal-ECAA”
                  Nru 2003/42
                  Id-Direttiva 2003/42/KE tal-Parlament Ewropew u tal-Kunsill tat-13 ta’ Ġunju 2003 dwar rapporti ta’ okkorrenza fl-avjazzjoni ċivili
                  Dispożizzjonijiet applikabbli: l-Artikoli 1 sa 11, l-Annessi I u II
                  Nru 1321/2007
                  Ir-Regolament tal-Kummissjoni (KE) Nru 1321/2007 tat-12 ta’ Novembru 2007 li jistipula r-regoli ta’ implimentazzjoni għall-integrazzjoni ta’ tagħrif dwar okkorrenzi fl-avjazzjoni ċivili skambjat skont id-Direttiva 2003/42/KE tal-Parlament Ewropew u tal-Kunsill f’depożitu ċentrali ta’ tagħrif
                  Dispożizzjonijiet applikabbli: l-Artikoli 1 sa 4
                  Nru 1330/2007
                  Ir-Regolament tal-Kummissjoni (KE) Nru 1330/2007 tal-24 ta’ Settembru 2007 li jistipula r-regoli implimentattivi għat-tqassim lill-partijiet interessati ta’ tagħrif dwar l-okkorrenzi tal-avjazzjoni ċivili msemmija fl-Artikolu 7(2) tad-Direttiva 2003/42/KE tal-Parlament Ewropew u tal-Kunsill
                  Dispożizzjonijiet applikabbli: l-Artikoli 1 sa 10, l-Annessi I sa II
                  Nru 104/2004
                  Ir-Regolament tal-Kummissjoni (KE) Nru 104/2004 tat-22 ta’ Jannar 2004 li jniżżel ir-regoli dwar l-organizzazzjoni u l-komposizzjoni tal-Bord tal-Appell tal-Aġenzija tas-Sigurta’ tal-Avjazzjoni Ewropea
                  Dispożizzjonijiet applikabbli: l-Artikoli 1 sa 7 u l-Anness
                  Nru 736/2006
                  Ir-Regolament tal-Kummissjoni (KE) Nru 736/2006 tas-16 ta’ Mejju 2006 dwar metodi ta’ ħidma tal-Aġenzija Ewropea dwar is-Sigurtà fl-Avjazzjoni biex twettaq spezzjonijiet standardizzati [traduzzjoni mhux uffiċjali]
                  Dispożizzjonijiet applikabbli: L-Artikoli 1 sa 18
                  Nru 768/2006
                  Ir-Regolament tal-Kummissjoni (KE) Nru 768/2006 tad-19 ta’ Mejju 2006 li jimplimenta d-Direttiva 2004/36/KE tal-Parlament Ewropew u tal-Kunsill rigward il-ġbir u l-iskambju ta’ informazzjoni dwar is-sikurezza ta’ ajruplani li jużaw ajruporti tal-Komunità u dwar il-ġestjoni tas-sistema tal-informazzjoni
                  Dispożizzjonijiet applikabbli: l-Artikoli 1 sa 5
                  Nru 593/2007
                  Regolament tal-Kummissjoni (KE) Nru 593/2007 tal-31 ta’ Mejju 2007 dwar drittijiet u ħlasijiet imposti mill-Aġenzija Ewropea tas-Sigurtà tal-Avjazzjoni
                  Dispożizzjonijiet applikabbli: l-Artikoli 1 sa 12,l-Artikolu 14(2), l-Anness
                  Nru 2111/2005
                  Ir-Regolament (KE) Nru 2111/2005 tal-Parlament Ewropew u tal-Kunsill tal-14 ta’ Diċembru 2005 dwar l-istabbiliment ta’ lista Komunitarja ta’ kumpanniji tal-ajru li huma suġġetti għal projbizzjoni ta’ operar fil-Komunità u li jinforma lill-passiġġieri tat-trasport bl-ajru dwar l-identità tal-kumpannija tal-ajru li topera, u li tħassar l-Artikolu 9 tad-Direttiva 2004/36/KE
                  Dispożizzjonijiet applikabbli: l-Artikoli 1 sa 13, l-Anness
                  Nru 473/2006
                  Ir-Regolament tal-Kummissjoni (KE) Nru 473/2006 tat-22 ta’ Marzu 2006 li jistabbilixxi regoli ta’ implimentazzjoni għal-lista Komunitarja ta’ trasportaturi tal-ajru li huma suġġetti għal projbizzjoni tal-operat fil-Komunità msemmija fil-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill
                  Dispożizzjonijiet applikabbli: l-Artikoli 1 sa 6, l-Annessi A sa C
                  Nru 474/2006
                  Ir-Regolament tal-Kummissjoni (KE) Nru 474/2006 tat-22 ta’ Marzu 2006 li jistabbilixxi l-lista Komunitarja tat-trasportaturi bl-ajru li huma soġġetti għal projbizzjoni fuq l-operat fil-Komunità imsemmi fil-Kapitolu II tar-Regolament (KE) Nru 2111/2005 tal-Parlament Ewropew u tal-Kunsill [traduzzjoni mhux uffiċjali]
                  kif emendat regolarment bir-Regolament tal-Kummissjoni (2)

                  Dispożizzjonijiet applikabbli: l-Artikoli 1 sa 3, l-Annessi A sa B
                  D.   SIGURTÀ TAL-AVJAZZJONI
                  Nru 300/2008
                  Ir-Regolament (KE) Nru 300/2008 tal-Parlament Ewropew u tal-Kunsill tal-11 ta’ Marzu 2008 dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002
                  Dispożizzjonijiet applikabbli: l-Artikoli 1 sa 18, l-Artikolu 21, l-Artikolu 24(2)-(3), l-Anness
                  Nru 820/2008
                  Ir-Regolament tal-Kummissjoni (KE) Nru 820/2008 tat-8 ta’ Awwissu 2008 li jistipula miżuri għall-implimentazzjoni tal-istandards bażiċi komuni dwar is-sigurtà fl-avjazzjoni
                  Dispożizzjonijiet applikabbli: l-Artikoli 1 sa 6, l-Anness, l-Allegat 1
                  Nru 1217/2003
                  Ir-Regolament tal-Kummissjoni (KE) Nru 1217/2003 tal-4 ta’ Lulju 2003 li jistabbilixxi speċifikazzjonijiet komuni għal programmi ta’ kontroll ta’ kwalità għas-sigurtà tal-avjazzjoni ċivili nazzjonali;
                  Dispożizzjonijiet applikabbli: l-Artikoli 1 sa 11, l-Annessi I u II
                  Nru 1486/2003
                  Ir-Regolament tal-Kummissjoni (KE) Nru 1486/2003 tat-22 ta’ Awwissu 2003 li jistabbilixxi proċeduri sabiex jitmexxew spezzjonijiet mill-Kummissjoni fil-qasam tas-sigurta’ tal-avjazzjoni ċivili;
                  Dispożizzjonijiet applikabbli: l-Artikoli 1 sa 16
                  Nru 1138/2004
                  Ir-Regolament tal-Kummissjoni (KE) Nru 1138/2004 tal-21 ta’ Ġunju 2004 li jistabilixxi tifsira komuni għall-partijiet kritiċi taż-żoni ristretti ta’ sigurtà fl-ajruporti
                  Dispożizzjonijiet applikabbli: l-Artikoli 1 sa 8
                  E.   AMBJENT
                  Nru 2002/30
                  Id-Direttiva 2002/30/KE tal-Parlament Ewropew u tal-Kunsill tas-26 ta’ Marzu 2002 dwar l-istabbiliment ta’ regoli u proċeduri għall-introduzzjoni ta’ restrizzjonijiet tal-ħoss fl-ajruporti tal-Komunità
                  Kif emendata jew adattata bl-Att tal-Adeżjoni tal-2003 u l-Att tal-Adeżjoni tal-2005
                  Dispożizzjonijiet applikabbli: l-Artikoli 1 sa 15, l-Annessi I u II
                  Nru 2002/49
                  Id-Direttiva 2002/49/KE tal-Parlament Ewropew u tal-Kunsill tal-25 Ġunju 2002 li tirrigwardja l-istudju u l-amministrazzjoni tal-ħsejjes ambjentali
                  Dispożizzjonijiet applikabbli: l-Artikoli 1 sa 16, l-Annessi I sa VI
                  Nru 2006/93
                  Id-Direttiva 2006/93/KE tal-Parlament Ewropew u tal-Kunsill tat-12 ta’ Diċembru 2006 dwar ir-regolament tal-operazzjoni tal-ajruplani koperta mill-Parti II, il-Kapitolu 3, il-Volum 1 tal-Anness 16 tal-Konvenzjoni dwar l-Avjazzjoni Ċivili Internazzjonali, it-tieni edizzjoni (1988)
                  Dispożizzjonijiet applikabbli: l-Artikoli 1 sa 5
                  F.   ASPETTI SOĊJALI
                  Nru 1989/391
                  Id-Direttiva tal-Kunsill 89/391/KEE, tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu titjib fis-sikurezza u s-saħħa tal-ħaddiema fuq ix-xogħol [traduzzjoni mhux uffiċjali]
                  kif emendata bi:
                  Id-Direttiva 2007/30/KE tal-Parlament Ewropew u tal-Kunsill tal-20 ta’ Ġunju 2007 li temenda d-Direttiva 89/391/KEE tal-Kunsill, id-Direttivi partikulari tagħha kif ukoll id-Direttivi tal-Kunsill 83/447/KEE, 91/383/KEE, 92/29/KEE u 94/33/KE, bil-ħsieb li jiġu simplifikati u razzjonalizzati r-rapporti dwar l-implimentazzjoni prattika,
                  Dispożizzjonijiet applikabbli: l-Artikoli 1 sa 16, u 18 sa 19
                  Nru 2003/88
                  Id-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tal-ħin tax-xogħol
                  Dispożizzjonijiet applikabbli: l-Artikoli 1 sa 19, 21 sa 24 u 26 sa 29
                  Nru 2000/79
                  Id-Direttiva tal-Kunsill 2000/79/KE tas-27 Novembru 2000 dwar il-Ftehim Ewropew fuq l-Organizzazzjoni tal-Ħinijiet tax-Xogħol ta’ Ħaddiema Mobbli fl-Avjazzjoni Ċivili konkluż mill-Assoċjazzjoni tal-Linji tal-Ajru Ewropej (AEA), il-Federazzjoni Ewropea tal-Ħaddiema tat-Trasport (ETF), l-Assoċjazzjoni Ewropea tal-Kabini tal-Piloti (ECA), l-Assoċjazzjoni Ewropea tal-Linji tal-Ajru Reġjonali (ERA) u l-Assoċjazzjoni Internazzjonali tat-Trasportazzjoni bl-Arju (IACA)
                  Dispożizzjonijiet applikabbli: l-Artikoli 2 sa 3, l-Anness
                  G.   PROTEZZJONI TAL-KONSUMATURI
                  Nru 90/314
                  Id-Direttiva tal-Kunsill 90/314/KEE tat-13 ta’ Ġunju 1990 dwar il-vjaġġi kollox kompriż (package travel), il-vaganzi kollox kompriż u t-tours kollox kompriż
                  Dispożizzjonijiet applikabbli: l-Artikoli 1 sa 10
                  Nru 93/13
                  Id-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur
                  Dispożizzjonijiet applikabbli: l-Artikoli 1 sa 10 u l-Anness
                  Fir-rigward tal-applikazzjoni tal-Artikoli 10, it-terminu “Il-Kummissjoni” għandu jinqara “il-Partijiet Kontraenti l-oħrajn kollha tal-ECAA”
                  Nru 95/46
                  Id-Direttiva 95/46/KE tal-Parlament Ewropew u tal-Kunsill tal-24 ta’ Ottubru 1995 dwar il-protezzjoni ta’ individwi fir-rigward tal-ipproċessar ta’ dejta personali u dwar il-moviment liberu ta’ dik id-dejta
                  Dispożizzjonijiet applikabbli: l-Artikoli 1 sa 34
                  Nru 2027/97
                  Ir-Regolament tal-Kunsill (KE) Nru 2027/97 tad-9 ta’ Ottubru 1997 dwar ir-reponsabbiltà tat-trasportaturi bl-ajru fl-eventwalità ta’ inċidenti
                  kif emendat bi:

                              —

                              Ir-Regolament (KE) Nru 889/2002 tal-Parlament Ewropew u tal-Kunsill tat-13 ta’ Mejju 2002 li jemenda ir-Regolament tal-Kunsill (KE) Nru 2027/97

                        Dispożizzjonijiet applikabbli: l-Artikoli 1 sa 8
                  Nru 2001/95
                  Id-Direttiva Nru 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti
                  Dispożizzjonijiet applikabbli: l-Artikoli 1 sa 13,16 u 18, l-Annessi I sa II
                  Nru 261/2004
                  Ir-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91
                  Dispożizzjonijiet applikabbli: l-Artikoli 1 sa 17
                  Nru 1107/2006
                  Ir-Regolament (KE) Nru 1107/2006 tal-Parlament Ewropew u tal-Kunsill tal-5 ta’ Lulju 2006 dwar id-drittijiet ta’ persuni b’diżabbiltà u ta’ persuni b’mobbiltà mnaqqsa meta jivvjaġġaw bl-ajru
                  Dispożizzjonijiet applikabbli: l-Artikoli 1 sa 16, l-Annessi I sa II
                  H.   LEĠIŻLAZZJONI OĦRA
                  Nru 2299/1989
                  Ir-Regolament tal-Kunsill (KEE) Nru 2299/1989 tal-24 ta’ Lulju 1989 dwar kodiċi ta’ kondotta għal sistemi ta’ riservazzjoni kompjuterizzata
                  kif emendat bi:

                              —

                              Ir-Regolament tal-Kummissjoni (KEE) Nru 3089/93 tad-29 ta’ Ottubru 1993 li jemenda r-Regolament (KEE) Nru 2299/89

                              —

                              Ir-Regolament tal-Kummissjoni (KE) Nru 323/1999 tat-8 ta’ Frar 1999 li jemenda r-Regolament (KEE) Nru 2299/89

                        Dispożizzjonijiet applikabbli: l-Artikoli 1 sa 22 u l-Anness
                  Nru 91/670
                  Id-Direttiva Tal-Kunsill Nru 91/670/KEE tas-16 ta’ Diċembru 1991 dwar l-aċċettazzjoni reċiproka ta’ liċenzji tal-persunal għall-eżerċizzju ta’ funzjonijiet fl-avjazzjoni ċivili
                  Dispożizzjonijiet applikabbli: l-Artikoli 1 sa 8 u l-Anness
                  Nru 437/2003
                  Ir-Regolament (KE) Nru 437/2003 tal-Parlament Ewropew u tal-Kunsill tas-27 ta’ Frar 2003 dwar il-prospetti tal-istatistika rigward it-trasport tal-passiġġieri, il-merkanzija u l-posta bl-ajru
                  kif emendat bi:

                              —

                              Ir-Regolament tal-Kummissjoni (KE) Nru 1358/2003 tal-31 ta’ Lulju 2003 li jimplimenta r-Regolament (KE) Nru 437/2003 tal-Parlament Ewropew u tal-Kunsill

                              —

                              Ir-Regolament tal-Kummissjoni (KE) Nru 546/2005 tat-8 ta’ April 2005 li jadatta r-Regolament (KE) Nru 437/2003 tal-Parlament Ewropew u tal-Kunsill fir-rigward tal-allokazzjoni tal-kodiċi tal-pajjiż li jirrapporta u li jemenda r-Regolament tal-Kummissjoni (KE) Nru 1358/2003 fir-rigward tal-aġġornament tal-lista tal-ajruporti tal-Komunità

                        Dispożizzjonijiet applikabbli: l-Artikoli 1 sa 11, l-Annessi I u II
                  Nru 1358/2003
                  Ir-Regolament tal-Kummissjoni (KE) Nru 1358/2003 tal-31 ta’ Lulju 2003 li jimplimenta r-Regolament (KE) Nru 437/2003 tal-Parlament Ewropew u tal-Kunsill dwar il-prospetti tal-istatistika rigward it-trasport tal-passiġġieri, il-merkanzija u l-posta bl-ajru u li jemenda l-Anness I u II tiegħu
                  kif emendat bi:

                              —

                              Ir-Regolament tal-Kummissjoni (KE) Nru 158/2007 tas-16 ta’ Frar 2007 li jemenda r-Regolament tal-Kummissjoni (KE) Nru 1358/2003 fir-rigward tal-lista tal-ajruporti tal-Komunità [traduzzjoni mhux uffiċjali]

                        Dispożizzjonijiet applikabbli: l-Artikoli 1 sa 4, l-Annessi I sa III
                  Nru 2003/96
                  Id-Direttiva tal-Kunsill 2003/96/KE tas-27 ta’ Ottubru 2003 li tirriforma l-istruttura tal-Komunità dwar tassazzjoni fuq prodotti ta’ enerġija u elettriku
                  Dispożizzjonijiet applikabbli: l-Artikolu 14(1)b u (2)’

         ”

         (1)  Skont ir-Riżoluzzjoni Nru 1244 tal-Kunsill tas-Sigurtà tan-Nazzjonijiet Uniti tal-10 ta’ Ġunju 1999.

         (2)  Għall-aħħar emenda qabel il-laqgħa tal-Kumitat Konġunt tal-ECAA f’Diċembru 2008 ara r-Regolament tal-Kummissjoni (KE) Nru 1131/2008 tal-14 ta’ Novembru 2008 li jemenda r-Regolament (KE) Nru 474/2006 li jistabbilixxi l-lista Komunitarja ta’ trasportaturi bl-ajru li huma suġġetti għal projbizzjoni fuq l-operat fil-Komunità


title: Deċiżjoni tal-Kunsill (UE) 2016/2117 tad-29 ta' Settembru 2016 dwar il-konklużjoni, f'isem l-Unjoni, tal-Ftehim Qafas dwar Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, minn naħa waħda, u r-Repubblika Soċjalista tal-Vjetnam, min-naħa l-oħra

text:
               3.12.2016

               MT

               Il-Ġurnal Uffiċjali tal-Unjoni Ewropea

               L 329/6

         DEĊIŻJONI TAL-KUNSILL (UE) 2016/2117
   tad-29 ta' Settembru 2016
   dwar il-konklużjoni, f'isem l-Unjoni, tal-Ftehim Qafas dwar Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, minn naħa waħda, u r-Repubblika Soċjalista tal-Vjetnam, min-naħa l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 207 u 209, flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew (1),
   Billi:

               (1)

               F'konformità mad-Deċiżjoni tal-Kunsill 2012/279/UE (2), il-Ftehim Qafas dwar Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, minn naħa waħda, u r-Repubblika Soċjalista tal-Vjetnam, min-naħa l-oħra (“il-Ftehim”) ġie ffirmat fis-27 ta' Ġunju 2012, soġġett għall-konklużjoni tiegħu.

               (2)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim Qafas dwar Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, minn naħa waħda, u r-Repubblika Soċjalista tal-Vjetnam, min-naħa l-oħra, huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Ir-Rappreżentant Għoli tal-Unjoni għall-Affarijiet Barranin u l-Politika tas-Sigurtà għandu jippresjedi l-Kumitat Konġunt stipulat fl-Artikolu 52 tal-Ftehim.
   L-Unjoni jew, kif jista' jkun il-każ, l-Unjoni u l-Istati Membri, għandhom ikunu rrappreżentati fil-Kumitat Konġunt skont is-suġġett.
   Artikolu 3
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 63(1) tal-Ftehim (3).
   Artikolu 4
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, id-29 ta' Settembru 2016.

            Għall-Kunsill

            Il-President

         P. ŽIGA

      (1)  Il-Kunsens tas-17 ta' Diċembru 2015 (għadu ma ġiex ippubblikat fil-Ġurnal Uffiċjali).

      (2)  Id-Deċiżjoni tal-Kunsill Nru 2012/279/UE tal-14 ta' Mejju 2012 dwar l-iffirmar, f'isem l-Unjoni, tal-Ftehim Qafas dwar Sħubija u Kooperazzjoni Komprensivi bejn l-Unjoni Ewropea u l-Istati Membri tagħha, minn naħa waħda, u r-Repubblika Soċjalista tal-Vjetnam, min-naħa l-oħra (ĠU L 137, 26.5.2012, p. 1).

      (3)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2012/366/UE: Deċiżjoni tal-Parlament Ewropew u tal-Kunsill tat- 13 ta’ Ġunju 2012 dwar il-mobilizzazzjoni tal-Fond ta’ Solidarjetà tal-Unjoni Ewropea b'konformità mal-punt 26 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               10.7.2012

               MT

               Il-Ġurnal Uffiċjali tal-Unjoni Ewropea

               L 178/13

         DEĊIŻJONI TAL-PARLAMENT EWROPEW U TAL-KUNSILL
   tat-13 ta’ Ġunju 2012
   dwar il-mobilizzazzjoni tal-Fond ta’ Solidarjetà tal-Unjoni Ewropea b'konformità mal-punt 26 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2012/366/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina finanzjarja u l-amministrazzjoni finanzjarja tajba (1), u b'mod partikulari l-punt 26 tiegħu,
   Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà tal-Unjoni Ewropea (2),
   Wara li kkunsidraw il-proposta mill-Kummissjoni Ewropea,
   Billi:

               (1)

               L-Unjoni Ewropea ħolqot Fond ta’ Solidarjetà tal-Unjoni Ewropea (il-“Fond”) biex tesprimi s-solidarjetà tagħha fir-rigward tal-popolazzjoni ta’ reġjuni milquta minn katastrofi.

               (2)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-Fond sal-limitu massimu annwali ta’ EUR 1 biljun.

               (3)

               Ir-Regolament (KE) Nru 2012/2002 fih id-dispożizzjonijiet li jippermettu l-mobilizzazzjoni tal-Fond.

               (4)

               L-Italja ppreżentat talba bil-għan li timmobilizza l-Fond li jikkonċerna diżastru kkawżat mill-għargħar fil-Ligurja u t-Toskana,

         ADOTTAW DIN ID-DEĊIŻJONI:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2012, għandha tiġi mobilizzata somma ta’ EUR 18 061 682 fi krediti ta’ impenn u ta’ ħlas taħt l-intestatura tal-Fond ta’ Solidarjetà tal-Unjoni Ewropea.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, it-13 ta’ Ġunju 2012.

            Għall-Parlament Ewropew

            ll-President

         M. SCHULZ

            Għall-Kunsill

            ll-President

         N. WAMMEN

      (1)  ĠU C 139, 14.6.2006, p. 1.

      (2)  ĠU L 311, 14.11.2002, p. 3.


title: Deċiżjoni tal-Kunsill tal-5 ta’ Ottubru 2015 li taħtar u tissostitwixxi membri tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali

text:
               15.10.2015

               MT

               Il-Ġurnal Uffiċjali tal-Unjoni Ewropea

               C 340/2

         DEĊIŻJONI TAL-KUNSILL
   tal-5 ta’ Ottubru 2015
   li taħtar u tissostitwixxi membri tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali
   (2015/C 340/03)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta’ Frar 1975 li jistabbilixxi ċ-Ċentru Ewropew għall-Iżvilupp ta’ Taħriġ Vokazzjonali, u b’mod partikolari l-Artikolu 4 tiegħu (1),
   Wara li kkunsidra n-nomina ppreżentata mill-Gvern Franċiż,
   Billi:

               (1)

               Bid-Deċiżjoni tiegħu tal-14 ta’ Lulju 2015 (2), il-Kunsill ħatar il-membri tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali għall-perijodu mit-18 ta’ Settembru 2015 sas-17 ta’ Settembru 2018.

               (2)

               Post ta’ membru fuq il-Bord ta’ Tmexxija taċ-Ċentru huwa disponibbli għal Franza fil-kategorija tar-rappreżentanti tal-Gvern bħala riżultat tar-riżenja tas-Sinjura Marianne DE BRUNHOFF.

               (3)

               Il-membri tal-Bord ta’ Tmexxija taċ-Ċentru msemmi hawn fuq għandhom jinħatru għall-bqija tal-mandat attwali, li jiskadi fis-17 ta’ Settembru 2018.

         IDDEĊIEDA KIF ĠEJ:
   Artikolu Uniku
   Il-persuna li ġejja hija b’dan maħtura membru tal-Bord ta’ Tmexxija taċ-Ċentru Ewropew għall-Iżvilupp ta’ Taħriġ Vokazzjonali għall-bqija tal-mandat, jiġifieri sas-17 ta’ Settembru 2018:

      RAPPREŻENTANTI TAL-GVERN:

               FRANZA

               Is-Sinjura Nadine NERGUISIAN

      Magħmul fil-Lussemburgu, il-5 ta’ Ottubru 2015.

            Għall-Kunsill

            Il-President

         N. SCHMIT

      (1)  ĠU L 39, 13.2.1975, p. 1.

      (2)  ĠU C 232, 16.7.2015, p. 2.


title: Deċiżjoni tal-Kunsill (UE) 2017/560 tal-21 ta' Marzu 2017 dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt UE-Messiku fir-rigward tal-emendi għall-Anness III għad-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000 li jikkonċernaw id-definizzjoni tal-kunċett tal-prodotti oriġinarji u l-metodi ta' kooperazzjoni amministrattiva (ċerti regoli tal-oriġini speċifiċi għall-prodott)

text:
                  25.3.2017

                  MT

                  Il-Ġurnal Uffiċjali tal-Unjoni Ewropea

                  L 80/20

            DEĊIŻJONI TAL-KUNSILL (UE) 2017/560
      tal-21 ta' Marzu 2017
      dwar il-pożizzjoni li għandha tiġi adottata f'isem l-Unjoni Ewropea fil-Kumitat Konġunt UE-Messiku fir-rigward tal-emendi għall-Anness III għad-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000 li jikkonċernaw id-definizzjoni tal-kunċett tal-prodotti oriġinarji u l-metodi ta' kooperazzjoni amministrattiva (ċerti regoli tal-oriġini speċifiċi għall-prodott)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207, flimkien mal-Artikolu 218(9) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Id-Dikjarazzjoni Konġunta V (1) għad-Deċiżjoni Nru 2/2000 tal-Kunsill Konġunt KE-Messiku (2), stabbilit permezz tal-Ftehim ta' Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, minn naħa waħda, u l-Istati Uniti Messikani, min-naħa l-oħra, iffirmat fi Brussell fit-8 ta' Diċembru 1997 (3) (“il-Ftehim”), tistipula li l-Kumitat Konġunt KE-Messiku stabbilit bil-Ftehim għandu jirrieżamina l-ħtieġa li l-applikazzjoni tar-regoli ta' oriġini mniżżla fin-Noti 2 u 3 tal-Appendiċi II(a) tal-Anness III tad-Deċiżjoni Nru 2/2000 (“Noti 2 u 3”), tiġi estiża lil hinn mit-30 ta' Ġunju 2003. Dan ir-rieżami jikkonċerna r-regoli speċifiċi għall-prodott fl-Appendiċi II tal-Anness III tad-Deċiżjoni Nru 2/2000 għal ċerti prodotti kimiċi taħt l-intestaturi 2914 u 2915 tas-Sistema Armonizzata.

                  (2)

                  Fis-17 ta' Settembru 2010, il-Kumitat Konġunt UE-Messiku adotta d-Deċiżjoni Nru 1/2010 (4), li estendiet l-applikazzjoni tar-regoli ta' oriġini stabbiliti f'in-Noti 2 u 3 għat-tielet darba. Id-Deċiżjoni Nru 1/2010 applikat sat-30 ta' Ġunju 2014.

                  (3)

                  Huwa xieraq li tiġi estiża l-applikazzjoni tar-regoli ta' oriġini stabbiliti fin-Noti 2 u 3 fuq bażi temporanja b'effett mill-1 ta' Lulju 2014 sal-31 ta' Diċembru 2019, b'konformità mal-prinċipji tal-immodernizzar tal-Ftehim, biex tiġi żgurata l-kontinwità mar-regoli speċifiċi għall-prodott fil-futur.

                  (4)

                  Billi l-estensjoni tal-applikazzjoni tar-regoli ta' oriġini stabbiliti fin-Noti 2 u 3 skadiet fit-30 ta' Ġunju 2014, huwa xieraq li l-estensjoni l-ġdida tiġi applikata b'mod retroattiv mill-1 ta' Lulju 2014, sabiex ikun evitat tfixkil fil-kundizzjonijiet ekonomiċi eżistenti.

                  (5)

                  L-Appendiċi II għall-Anness III għad-Deċiżjoni Nru 2/2000 għandu għalhekk jiġi emendat sabiex l-applikazzjoni tar-regoli tal-oriġini stabbiliti fin-Noti 2 u 3 tiġi estiża fuq bażi temporanja mill-1 ta' Lulju 2014 sal-31 ta' Diċembru 2019.

                  (6)

                  Għall-finijiet tal-applikazzjoni retroattiva, il-limitu ta' żmien għall-preżentazzjoni tal-prova tal-oriġini permezz ta' ċertifikat ta' moviment EUR.1 jew ta' dikjarazzjoni fuq fattura għandu jiġi estiż minn sentejn għal tliet snin għall-prodotti kimiċi rilevanti importati fl-Unjoni fil-perjodu bejn l-1 ta' Lulju 2014 u t-30 ta' Ġunju 2015.

                  (7)

                  L-Appendiċi V għall-Anness III għad-Deċiżjoni Nru 2/2000 għandu għalhekk jiġi sostitwit.

                  (8)

                  Il-pożizzjoni tal-Unjoni Ewropea fil-Kumitat Konġunt UE-Messiku għandha għalhekk tkun ibbażata fuq l-abbozz tad-Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      1.   Il-pożizzjoni li għandha tiġi adottata f'isem l-Unjoni fil-Kumitat Konġunt UE-Messiku fir-rigward tal-emendi għall-Anness III għad-Deċiżjoni Nru 2/2000 tal-Kunsill Konġunt KE-Messiku għandha tkun ibbażata fuq l-abbozz tad-Deċiżjoni tal-Kumitat Konġunt UE-Messiku mehmuż ma' din id-Deċiżjoni.
      2.   Ir-rappreżentanti tal-Unjoni fil-Kumitat Konġunt UE-Messiku jistgħu jaqblu dwar tibdil minuri fl-abbozz tad-Deċiżjoni tal-Kumitat Konġunt UE-Messiku msemmi fil-paragrafu 1 mingħajr deċiżjoni ulterjuri tal-Kunsill.
      Artikolu 2
      Id-Deċiżjoni tal-Kumitat Konġunt UE-Messiku fir-rigward tal-emendi għall-Anness III għad-Deċiżjoni Nru 2/2000 tal-Kunsill Konġunt KE-Messiku għandha tiġi ppubblikata f'Il-Ġurnal Uffiċjali tal-Unjoni Ewropea.

         Magħmul fi Brussell, il-21 ta' Marzu 2017.

               Għall-Kunsill

               Il-President

            E. SCICLUNA

         (1)  ĠU L 245, 29.9.2000, p. 1167.

         (2)  Id-Deċiżjoni Nru 2/2000 tal-Kumitat Konġunt KE-Messiku tat-23 ta' Marzu 2000 (ĠU L 157, 30.6.2000, p. 10).

         (3)  ĠU L 276, 28.10.2000, p. 45.

         (4)  Id-Deċiżjoni Nru 1/2010 tal-Kumitat Konġunt UE-Messiku tas-17 ta' Settembru 2010 relatata mal-Anness III tad-Deċiżjoni tal-Kumitat Konġunt bejn l-UE u l-Messiku Nru 2/2000 dwar id-definizzjoni tal-kunċett ta' prodotti ta' oriġini u l-metodi ta' kooperazzjoni amministrattiva (ĠU L 277, 21.10.2010, p. 30).

         ABBOZZ
         ID-DEĊIŻJONI Nru 1/2017 TAL-KUMITAT KONĠUNT UE-MESSIKU
         tal-…
         fir-rigward tal-emendi għall-Anness III għad-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000 li jikkonċernaw id-definizzjoni tal-kunċett ta' prodotti oriġinarji u l-metodi ta' kooperazzjoni amministrattiva (ċerti regoli tal-oriġini speċifiċi għall-prodott)
         IL-KUMITAT KONĠUNT,
         Wara li kkunsidra d-Deċiżjoni Nru 2/2000 tal-Kunsill Konġunt KE-Messiku tat-23 ta' Marzu 2000 (1), u l-Anness III tagħha, u b'mod partikolari l-Artikolu 38 tal-Anness III,
         Billi:

                     (1)

                     L-Anness III tad-Deċiżjoni Nru 2/2000 (“Anness III”) jistabbilixxi r-regoli ta' orġini għall-prodotti li joriġinaw fit-territorju tal-Partijiet għall-Ftehim ta' Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, minn naħa waħda, u l-Istati Uniti Messikani, min-naħa l-oħra, iffirmat fi Brussell fit-8 ta' Diċembru 1997 (2) (“il-Ftehim”).

                     (2)

                     Ir-regoli ta' oriġini speċifiċi għall-prodott stabbiliti fl-Appendiċi II tal-Anness III għall-prodotti kklassifikati taħt l-intestaturi 2914 u 2915 tas-Sistema Armonizzata, għandhom jiġu emendati biex jippermettu l-applikazzjoni temporanja mill-1 ta' Lulju 2014 sal-31 ta' Diċembru 2019 tar-regoli ta' oriġini speċifiċi għall-prodott stabbiliti fin-Noti 2 u 3 tal-Appendiċi II(a) tal-Anness III u għandhom jiġu aġġornati biex tkun tista' tiġi stabbilita regola ta' oriġini speċifika għall-prodott, modernizzata u konformi mal-ftehimiet kummerċjali reċenti. Huwa xieraq li tiġi applikata l-estensjoni l-ġdida b'mod retroattiv mill-1 ta' Lulju 2014, sabiex jiġi evitat tfixkil fil-kundizzjonijiet ekonomiċi eżistenti.

                     (3)

                     L-Appendiċi V tal-Anness III jistabbilixxi l-limitu taż-żmien li fih kull Parti tista' taċċetta ċertifikat ta' moviment EUR.1 maħruġ b'mod retrospettiv kif imsemmi fl-Artikolu 17(3) tal-Anness III, jew li fih l-esportatur jista' jippreżenta dikjarazzjoni fuq fattura lill-awtorità doganali tal-Parti li timporta wara l-esportazzjoni tal-prodotti kif previst fl-Artikolu 20(6) tal-Anness III.

                     (4)

                     Għall-prodotti li jaqgħu taħt l-intestaturi 2914 u 2915 tas-Sistema Armonizzata li jiġu importati fl-UE matul il-perjodu mill-1 ta' Lulju 2014 sat-30 ta' Ġunju 2015, il-perjodu ta' preżentazzjoni għandu jiġi estiż għal tliet snin biex iqis l-emendi retroattivi tar-regoli ta' oriġini speċifiċi għall-prodott fir-rigward ta' dawk il-prodotti.

                     (5)

                     It-titolu tal-Appendiċi V għall-Anness III għandu jiġi emendat biex jiġi allinjat mal-limitu ta' żmien biex jiġu aċċetti ċertifikati ta' moviment EUR.1 mibdul u biex jiġi allinjat mal-Artikolu 17(3) u mal-Artikolu 20(6) tal-Anness III.

                     (6)

                     Għaldaqstant, l-Anness III għandu jiġi emendat skont dan,

               ADOTTA DIN ID-DEĊIŻJONI:
         Artikolu 1
         1.   L-Appendiċi II tal-Anness III tad-Deċiżjoni Nru 2/2000 huwa emendat kif stabbilit fl-Anness I ta' din id-Deċiżjoni.
         2.   L-Appendiċi V tal-Anness III tad-Deċiżjoni Nru 2/2000 huwa sostitwit kif stabbilit fl-Anness II ta' din id-Deċiżjoni.
         Artikolu 2
         Din id-Deċiżjoni għandha tidħol fis-seħħ fil-45 jum wara d-data tal-adozzjoni tagħha.
         Għandha tapplika b'effett mill-1 ta' Lulju 2014.

            Magħmul fi …,

                  Għall-Kumitat Konġunt

            (1)  ĠU L 157, 30.6.2000, p. 10.

            (2)  ĠU L 276, 28.10.2000, p. 45.

         ANNESS I
         L-Appendiċi II għall-Anness III għad-Deċiżjoni Nru 2/2000 huwa emendat kif ġej:

                     1.

                     qed tiddaħħal l-entrata li ġejja:

                                 “Intestatura SA

                                 Deskrizzjoni tal-prodott

                                 Xogħol jew ipproċessar imwettaq fuq materjali mhux oriġinarji li jikkonferixxi l-istatus tal-oriġini

                                 (1)

                                 (2)

                                 (3) jew (4)

                                 ex 2914  (*1)

                                             —

                                             Alkoħol diaċeton

                                             —

                                             Metil isubutil keton

                                             —

                                             Mesitil ossidu

                                 Manifattura mill-aċeton

                                 Manifattura li fiha sseħħ reazzjoni kimika (*2)

                     2.

                     l-entrata għall-intestatura 2915 tas-SA qed tiġi ssostitwita b'dan li ġej:

                                 “Intestatura SA

                                 Deskrizzjoni tal-prodott

                                 Xogħol jew ipproċessar imwettaq fuq materjali mhux oriġinarji li jikkonferixxi l-istatus tal-oriġini

                                 (1)

                                 (2)

                                 (3) jew (4)

                                 2915  (*3)

                                 Aċti aċikliċi monokarboksiliċi saturati u l-anidridi tagħhom, alidi, perossidi u peroksi aċti; id-derivattivi aloġenati, sulfonati, nitrati jew nitrosati tagħhom, ħlief għal:

                                 Manifattura minn materjali ta' kwalunkwe intestatura. Madankollu, il-valur tal-materjali kollha tal-intestaturi 2915  u 2916  użati ma jistax jaqbeż 20 % tal-prezz mill-fabbrika tal-prodott

                                 Manifattura li fiha l-valur tal-materjal kollu użat ma jaqbiżx 40 % tal-prezz mill-fabbrika tal-prodott

                                             —

                                             Anidride aċetiku, etil u aċetat n-butiliku, aċetat viniliku, aċetat isopropil u metilamil, aċti mono-, di- jew trikloroaċetiċi, il-melħ u l-esteri tagħhom

                                 Manifattura minn materjali ta' kwalunkwe intestatura. Madankollu, il-valur tal-materjali kollha tal-intestatura 2916  użati ma jistax jaqbeż 20 % tal-prezz mill-fabbrika tal-prodott

                                 Manifattura li fiha sseħħ reazzjoni kimika (*4)

            (*1)  Applikabbli mill-1 ta' Lulju 2014 sal-31 ta' Diċembru 2019.

            (*2)  “Reazzjoni kimika” hija proċess (inkluż proċess bijokimiku) li jirriżulta f'molekula bi struttura ġdida bit-tkissir ta' rabtiet intramolekulari u bl-iffurmar ta' rabtiet intramolekulari ġodda, jew bit-tibdil fl-arranġament spazjali tal-atomi f'molekula.
         Il-proċessi li ġejjin ma għandhomx jitqiesu għal finijiet ta' oriġini:

                     (a)

                     taħlil fl-ilma jew solventi oħra;

                     (b)

                     l-eliminazzjoni ta' solventi inkluż ilma solventi; jew

                     (c)

                     iż-żieda jew l-eliminazzjoni ta' ilma tal-kristallizzazzjoni.”;

            (*3)  Applikabbli mill-1 ta' Lulju 2014 sal-31 ta' Diċembru 2019.

            (*4)  “Reazzjoni kimika” hija proċess (inkluż proċess bijokimiku) li jirriżulta f'molekula bi struttura ġdida bit-tkissir ta' rabtiet intramolekulari u bl-iffurmar ta' rabtiet intramolekulari ġodda, jew bit-tibdil fl-arranġament spazjali tal-atomi f'molekula.
         Il-proċessi li ġejjin ma għandhomx jitqiesu għal finijiet ta' oriġini:

                     (a)

                     taħlil fl-ilma jew solventi oħra;

                     (b)

                     l-eliminazzjoni ta' solventi inkluż ilma solventi; jew

                     (c)

                     iż-żieda jew l-eliminazzjoni ta' ilma tal-kristallizzazzjoni.”.

         ANNESS II
         L-Appendiċi V għall-Anness III għad-Deċiżjoni Nru 2/2000 huwa sostitwit kif ġej:
         “
               Appendiċi V
               IL-PERJODU TA' ŻMIEN LI MATULU L-AWTORITÀ DOGANALI TAĊĊETTA ĊERTIFIKAT TA' MOVIMENT EUR.1 MAĦRUĠ B'MOD RETROSPETTIV B'KONFORMITÀ MAL-ARTIKOLU 17(3) TAL-ANNESS III U GĦALL-PREŻENTAZZJONI TA' DIKJARAZZJONI FUQ FATTURA B'KONFORMITÀ MAL-ARTIKOLU 20(6) TAL-ANNESS III

                           1.

                           Għall-importazzjonijiet lejn l-Unjoni Ewropea: Il-perjodu ta' żmien huwa ta' sentejn miż-żmien meta jiġu importati l-prodotti li magħhom huwa marbut iċ-ċertifikat ta' moviment EUR.1. Għall-prodotti li jaqgħu taħt l-intestatura ex 2914 u 2915 tas-SA kif stabbilit fl-Appendiċi II, li daħlu fl-Unjoni Ewropea bejn l-1 ta' Lulju 2014 u t-30 ta' Ġunju 2015, il-perjodu ta' żmien huwa ta' tliet snin miż-żmien meta jiġu importati l-prodotti li magħhom huwa marbut iċ-ċertifikat ta' moviment EUR.1.

                           2.

                           Għall-importazzjonijiet lejn il-Messiku: Il-perjodu ta' żmien huwa ta' sena miż-żmien meta jiġu importati l-prodotti li magħhom huwa marbut iċ-ċertifikat ta' moviment EUR.1.

                     ”.


title: Deċiżjoni (UE) 2017/1740 tal-Parlament Ewropew tas-27 ta' April 2017 dwar l-għeluq tal-kontijiet tal-Impriża Konġunta taċ-Ċelloli tal-Fjuwil u l-Idroġenu 2 għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/355

         DEĊIŻJONI (UE) 2017/1740 TAL-PARLAMENT EWROPEW
   tas-27 ta' April 2017
   dwar l-għeluq tal-kontijiet tal-Impriża Konġunta taċ-Ċelloli tal-Fjuwil u l-Idroġenu 2 għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta taċ-Ċelloli tal-Fjuwil u l-Idroġenu 2 għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta taċ-Ċelloli tal-Fjuwil u l-Idroġenu għas-sena finanzjarja 2015, flimkien mat-tweġibiet tal-Impriża Konġunta (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2015 (05875/2017 — C8- 0090/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (UE) Nru 559/2014 tas-6 ta' Mejju 2014 li jistabbilixxi Impriża Konġunta taċ-Ċelloli tal-Fjuwil u l-Idroġenu 2 (4), u b'mod partikolari l-Artikolu 12 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-mudell tar-regolament finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (5),

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0109/2017),

               1.

               Japprova l-għeluq tal-kontijiet tal-Impriża Konġunta taċ-Ċelloli tal-Fjuwil u l-Idroġenu 2 għas-sena finanzjarja 2015;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Impriża Konġunta taċ-Ċelloli tal-Fjuwil u l-Idroġenu 2, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 473, 16.12.2016, p. 47.

      (2)  ĠU C 473, 16.12.2016, p. 49.

      (3)  ĠU L 298, 26.10.2012, p. 1.

      (4)  ĠU L 169, 7.6.2014, p. 108.

      (5)  ĠU L 38, 7.2.2014, p. 2.


title: Deċiżjoni tal-Kunsill tad- 19 ta’ Ġunju 2006 li tinnomina nofs il-membri tal-Bord ta' Tmexxija ta' l-Awtorità Ewropea għas-Sigurtà fl-Ikel

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               50

         DEĊIŻJONI TAL-KUNSILL
   tad-19 ta’ Ġunju 2006
   li tinnomina nofs il-membri tal-Bord ta' Tmexxija ta' l-Awtorità Ewropea għas-Sigurtà fl-Ikel
   (2006/478/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament (KE) Nru 178/2002 tal-Parlament Ewropew u tal-Kunsill tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà ta' l-ikel (1), u b'mod partikolari l-Artikolu 25(1) tiegħu,
   Wara li kkunsidra l-lista ta' kandidati preżentata lill-Kunsill mill-Kummissjoni tal-Komunitajiet Ewropej,
   Wara li kkunsidra l-veduti espressi mill-Parlament Ewropew,
   Billi:

               (1)

               Huwa essenzjali li jiġu żgurati l-indipendenza, il-kwalità xjentifika għolja, it-trasparenza u l-effiċjenza ta' l-Awtorità Ewropea għas-Sigurtà fl-Ikel (minn hawn 'il quddiem imsejħa “l-Awtorità”). Il-koperazzjoni ma' l-Istati Membri hija indispensabbli wkoll.

               (2)

               Il-mandat ta' nofs il-membri tal-Bord ta' Tmexxija ta' l-Awtorità sejjer jintemm fit-30 ta' Ġunju 2006.

               (3)

               Il-kandidaturi ġew eżaminati bil-ħsieb tan-nomina ta' seba' membri ġodda tal-Bord ta' Tmexxija abbażi tad-dokumentazzjoni provduta mill-Kummissjoni u fid-dawl tal-veduti espressi mill-Parlament Ewropew bil-għan li jiġu żgurati l-għola standard ta' kompetenza, firxa wiesgħa ta' kompetenza relevanti, per eżempju fit-tmexxija u fl-amministrazzjoni pubblika, u d-distribuzzjoni ġeografika l-aktar wiesgħa possibbli fi ħdan l-Unjoni.

               (4)

               Wieħed minn dawk il-membri għandu jkollu esperjenza f'organizzazzjonijiet li jirrappreżentaw lill-konsumaturi u interessi oħra fil-katina ta' l-ikel,

         IDDEĊIEDA KIF ĠEJ:
   Artikolu 1
   Dawn li ġejjin huma b'dan nominati membri tal-Bord ta' Tmexxija ta' l-Awtorità Ewropea għas-Sigurtà fl-Ikel għall-perjodu mill-1 ta' Lulju 2006 sat-30 ta' Ġunju 2010:

               —

               BÁNÁTI Diána

               —

               ELVANDER Marianne

               —

               GÆMELKE Peter (2)

               —

               GUILLOU Marion

               —

               SANGSTER Bart

               —

               VAXELAIRE Roland

               —

               YAZITZOGLOU Konstantinos.

         Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fil-Lussemburgu, 19 ta’ Ġunju 2006.

            Għall-Kunsill

            Il-President

         J. PRÖLL

      (1)  ĠU L 31, 1.2.2002, p. 1. Regolament kif emendat l-aħħar bir-Regolament tal-Kummissjoni (KE) Nru 575/2006 (ĠU L 100, 8.4.2006, p. 3).

      (2)  Membru li għandu esperjenza f'organizzazzjonijiet li jirrappreżentaw lill-konsumaturi u interessi oħra fil-katina ta' l-ikel.


title: 2013/356/PESK: Deċiżjoni tal-Kumitat Politiku u ta’ Sigurtà Atalanta/2/2013 tat- 2 ta’ Lulju 2013 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)

text:
               6.7.2013

               MT

               Il-Ġurnal Uffiċjali tal-Unjoni Ewropea

               L 187/8

         DEĊIŻJONI TAL-KUMITAT POLITIKU U TA’ SIGURTÀ ATALANTA/2/2013
   tat-2 ta’ Lulju 2013
   dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)
   (2013/356/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea u, b’mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (1), u b’mod partikolari l-Artikolu 6 tagħha,
   Billi:

               (1)

               Skont l-Artikolu 6(1) tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta’ Sigurtà (“KPS”) sabiex jieħu d-deċiżjonijiet biex jinħatar il-Kmandat tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin ta’ atti ta’ piraterija u serq bl-użu tal-armi ’l barra mix-xtut tas-Somalja (“Kmandat tal-Forza tal-UE”).

               (2)

               Fit-22 ta’ Marzu 2013, il-KPS adotta d-Deċiżjoni Atalanta/1/2013 (2) li taħtar il-Komodor Jorge NOVO PALMA bħala Kmandant tal-Forza tal-UE.

               (3)

               Il-Kmandant tal-Operazzjoni tal-UE irrakkomanda l-ħatra ta’ Komodor Peter LENSELINK bħala l-Kmandant tal-Forza tal-UE bħala s-suċċessur tal-Komodor Jorge NOVO PALMA

               (4)

               Il-Kumitat Militari tal-UE jappoġġa dik ir-rakkomandazzjoni.

               (5)

               F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness għat-Trattat dwar l-Unjoni Ewropea u għat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża,

         ADOTTA DIN ID-DEĊIŻJONI:
   Artikolu 1
   Komodor Peter LENSELINK huwa b’dan maħtur Kmandant tal-Forza tal-Unjoni Ewropea għall-operazzjoni militari tal-Unjoni Ewropea bil-ħsieb ta’ kontribut għad-deterrenza, prevenzjoni u trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja mis-6 ta’ Awwissu 2013.
   Artikolu 2
   Id-Deċiżjoni Atalanta/1/2013 hija b’dan imħassra.
   Artikolu 3
   Din id-Deċiżjoni għandha tidħol fis-seħħ fl-6 ta’ Awwissu 2013.

      Magħmul fi Brussell, it-2 ta’ Lulju 2013.

            Għall-Kumitat Politiku u ta’ Sigurtà

            Il-President

         W. STEVENS

      (1)  ĠU L 301, 12.11.2008, p. 33.

      (2)  Deċiżjoni tal-Kumitat Politiku u ta’ Sigurtà Atalanta/1/2013 tat-22 ta’ Marzu 2013 dwar il-ħatra tal-Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta) (ĠU L 87, 27.3.2013, p. 12).


               23.12.2015

               MT

               Il-Ġurnal Uffiċjali tal-Unjoni Ewropea

               C 434/155

         P7_TA(2012)0484
   Il-Vot fejn is-siġġu ta' membru sħiħ ta' kumitat jiġi vakanti (interpretazzjoni tal-Artikolu 187(1) tar-Regoli ta' Proċedura)
   Deċiżjoni tal-Parlament Ewropew tal-11 ta' Diċembru 2012 dwar il-vot fejn is-siġġu ta' membru sħiħ ta' kumitat jiġi vakanti (interpretazzjoni tar-Regola 187(1)) (2012/2254(REG)
   (2015/C 434/19)

      Il-Parlament Ewropew,

               —

               wara li kkunsidra l-ittra tas-27 ta' Novembru 2012 tal-president tal-Kumitat għall-Affarijiet Kostituzzjonali,

               —

               wara li kkunsidra l-Artikolu 211 tar-Regoli ta' Proċedura tiegħu,

               1.

               jiddeċiedi li japplika l-interpretazzjoni li ġejja għall-Artikolu 187(1) tar-Regoli ta' Proċedura tiegħu:
               “Fil-każ li s-siġġu ta' membru sħiħ ta' kumitat jiġi vakanti, sostitut permanenti mill-istess grupp politiku għandu jkun intitolat li jivvota fil-post tal-membru sħiħ, fuq bażi temporanja sakemm is-sostituzzjoni proviżorja tal-membru sħiħ skont l-Artikolu 186(5), jew, fin-nuqqas ta' tali sostituzzjoni provviżorja, sakemm issir il-ħatra ta' membru sħiħ ġdid. Dan id-dritt huwa bbażat fuq id-deċiżjoni tal-Parlament dwar il-kompożizzjoni numerika tal-kumitat, u l-għanijiet li jiżguraw li n-numru ta 'membri tal-grupp politiku kkonċernat li jista' jieħu sehem fil-votazzjoni huwa ugwali għan-numru intitolati li jagħmlu dan qabel is-siġġu ġie vakanti.”

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' tagħrif.


title: Id-Deċiżjoni tal-Kunsill tas-17 ta' Novembru 1997 li jipprovdu assistenza finanzjarja eċċezzjonali għall-Armenja u l-Ġeorgia

text:
Avviż Legali Importanti

|

31997D0787

Official Journal L 322 , 25/11/1997 P. 0037 - 0038

		Id-Deċiżjoni tal-Kunsilltas-17 ta' Novembru 1997li jipprovdu assistenza finanzjarja eċċezzjonali għall-Armenja u l-Ġeorgia(97/787/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u partikolarment l-Artikolu 235 tiegħu,Wara li kkonsidra l-proposta mill-Kummissjoni [1],Wara li kkonsidra l-opinjoni tal-Parlament Ewropew [2];Billi l-Kummissjoni kkonsultat il-Kumitat Monetarju qabel issottomettiet il-proposta tagħha;Billi l-Armenja u l-Ġeorgia qegħdin iwettqu riformi ekonomiċi u politiċi fundamentali u qegħdin jagħmlu sforzi sostanzjali sabiex jimplimentaw mudell ta' ekonomija tas-suq;Billi l-kollegamenti tas-sengħa, kummerċjali u ekonomiċi għandhom jiżviluppaw bejn il-Komunità, l-Armenja u l-Ġeorgia fi ħdan il-qafas tal-Ftehim ta' Sħubija u l-Koperazzjoni iffirmati fit-22 ta' April 1996;Billi l-Armenja u l-Ġeorgia ftehmu mal-Fond Monetraju Internazzjonali (FMI) fl-1994 dwar l-ewwel numru ta' miżuri ta' riformi ta' stabilizzazzjoni u ta' riforma politika li jkunu appoġġjati mill-Faċilità ta' Trasformazzjoni Sistematika tal-FMI; billi l-Bord tal-FMI approva f'Ġunju 1995 l-arranġamenti ta' skorta li jappoġġjaw ir-riformi ambizzjużi ta' stabbilizzazzjoni u aġġustament strutturali għall-perjodu bejn Lulju 1995 sa Ġunju 1996;Billi l-bord ta' l-FMI approva fi Frar 1996 faċilità ta' aġġustament struttarali mtejjba ta' tlett snin (FASM) fuq il-kondizzjonijiet ta' konċessjoni għall-Armenja u l-Ġeorgia, li jissostitwixxu l-arranġamenti attwali għal li jista' jinqala';Billi l-awtoritajiet Armeni u tal-Ġeorgia obbligaw ruħhom formalment li jmantnu l-obbligi finanzjarji mhux imħallsa kollha lejn il-Komunità;Billi dawk l-awtoritajiet talbu appoġġ finanzjarju mhux tas-soltu mill-Komunità;Billi l-Armenja u l-Ġeorgia huma pajjiżi bi dħul baxx u qed jiffaċċjaw ċirkustanzi ekonomiċi u soċjali partikolarment kritiċi; u billi dawn il-pajjiżi huma eliġibbli għal self b'kondizzjonijiet tajbin ħafna mill-Bank Dinji u l-FMI;Billi l-assistenza finanzjarja b'kondizzjonijiet tajba ħafna mill-Komunità fil-forma ta' self fit-tul u għotjiet diretti hija miżura xierqa sabiex tgħin il-pajjiżi benefiċjarji f'dan il-mument kritiku;Billi din l-assistenza, kemm il-parti magħmula minn self u l-parti magħmula minn għotja, hija tassew mhux tas-soltu u għalhekk bl-ebda mod ma' tikkostitwixxi preċedent għall-ġejjieni;Billi l-inklużjoni ta' għotja f'din l-assistenza hija mingħajr preġudizzju għall-poteri ta' l-awtorità ta' l-estimi;Billi din l-assistenza għandha tiġi amministrata mill-Kummisjoni;Billi t-Trattat ma' jipprovdix, għall-adozzjoni ta' din id-Deċiżjoni, poteri li ma' jkunux dawk li ta' l-Artikolu 235,IDDEĊIEDA DAN LI ĠEJ:Artikolu 11. Il-Komunità għandha tpoġġi għad-disposizzjoni ta' l-Armenja u l-Ġeorgia assistenza finanzjarja mhux tas-soltu, fil-forma ta' self fit-tul u għotjiet diretti.2. Il-parti ta' self totali ta' din l-assistenza għandha tkun ta' massimu ta' ECU 170 miljun, b'maturità massima ta' 15-il sena u perjodu ta' maħfra ta' 10 snin. Għal dan l-iskop, il-Kummissjoni għandha l-poter li tissellef, f'isem il-Komunità Ewropea, ir-riżorsi neċessarji li għandhom jitpoġġew għad-disposizzjoni tal-pajjiżi benefiċjarji fil-forma ta' self.3. Il-parti ta' self ta' din l-assistenza għandha tikkonsisti f'ammont ta' 10 miljun ECU għall-1997 u ta' 17-il miljun ECU ta' kull sena għall-perjodu ta' bejn l-1998-2002. L-għotjiet ta' kull sena għandhom isiru disponibbli safejn il-posizzjoni ta' debituri netti tal-pajjiżi benefiċjarji lejn il-Komunità jkunu tnaqqsu b'mill-anqas ammont simili.4. L-assistenza finanzjarja li hemm provduta fil-paragrafi 2 u 3 għandha tingħata biss lill-pajjiżi benefiċjarji bil-kondizzjoni li:(a) dawk il-pajjiżi jkunu ssodisfaw l-obbligi eżistenti kollha lejn il-Komunità;(b) dawk il-pajjiżi qegħdin jimplimentaw b'mod sodisfaċenti aġġustament komprensiv u programm ta' riforma fil-kuntest ta' programm tal-FMI.5. L-assistenza finanzjarja Komunitarja għandha tiġi amministrata mill-Kummissjoni, f'konsultazzjoni mill-qrib mal-Kumitat Monetarju, wara li jittieħed kont tal-ftehim eżistenti u futuri li għandhom jintlaħqu bejn il-FMI u l-pajjiżi benefiċjarjiArtikolu 21. Bla ħsara għad-disposizzjonijiet ta' din id-Deċiżjoni, il-Kummissjoni għandha l-poter li tiftieħem ma' l-awtoritajiet tal-pajjiżi benefiċjarji l-kondizzjonijiet u l-ammonti speċifiċi, u l-kondizzjonijiet marbuta ma' din l-assistenza.2. Il-Kummissjoni għandha tivverifika, b'konsultazzjoni mal-Kumitat Monetarju, li l-politika tal-pajjiżi li jkunu riċevituri fir-rigward ta' l-għanijiet u l-kondizzjonijiet ta' l-assistenza finanzjarja taħt din id-Deċiżjoni.Artikolu 31. L-ammont totali tas-self għandu jitpoġġa għad-disposizzjoni tal-Kummissjoni fl-1997 flimkien ma' l-ewwel ħlas tal-għotja, bla ħsara għar-rispett tal-kondizzjonijiet ta' l-Artikolu 1(4). Sussegwentement, l-bqija tal-parti ta' l-għotja għandha titpoġġa għad-disposizzjoni mill-Kummissjoni fi ħlasijiet suċċessivi ta' kull sena, bla ħsara għar-rispett tal-kondizzjonijiet ta' l-Artikolu 1(4)(b).2. Il-fondi għandhom jitħallsu lill-banek ċentrali tal-pajjiżi riċevituri.Artikolu 41. L-operazzjonijiet ta' self u għoti ta' self li hemm riferenza għalihom fl-Artikolu 1 għandhom jitwettqu bl-użu ta' l-istess data ta' valur. Dawk l-operazzjonijiet m'għandhomx jinvolvu lill-Komunità fit-trasformazzjoni ta' maturitajiet, f'kull riskju ta' skambju jew tar-rati ta' l-interessi, jew f'kull riskju kummerċjali ieħor.2. Il-Kummissjoni għandha tiżgura li klawsola ta' ħlas lura kmieni tkun inkluża fil-kondizzjonijiet tas-self.3. Fuq talba tal-pajjiżi benefiċjarji, u fejn iċ-ċirkustanzi jkunu jippermettu titjib fir-rati ta' l-interessi fuq is-self, il-Kummissjoni għandha tiffinanzja mill-ġdid is-self tal-bidu kollu jew parti minnu, jew tirristruttura l-kondizzjonijiet finanzjarji korrispondenti. L-operazzjonijiet ta' ffinanzjar mill-ġdid jew ristrutturar għandhom jirrispettaw il-kondizzjonijiet tal-paragrafu 1. Dawk l-operazzjonijiet m'għandhomx iwasslu għall-estensjoni tal-maturità medja tas-self konċernat jew iż-żieda ta' l-ammont, espress fir-rata ta' skambju attwali, tal-kapital dovut fid-data ta' l-iffinanzjar mill-ġdid jew ir-ristrutturar.4. L-ispejjeż kollha relatati li jkunu ntefqu mill-Komunità sabiex tikkonkludi u twettaq l-operazzjonijiet taħt din id-Deċiżjoni għandhom jinġarru mill-pajjiżi benefiċjarji.Il- Kumitat Monetarju għandu jinżamm infurmat bl-operazzjonijiet taħt il-paragrafi 2 u 3 mill-anqas darba fis-sena.Artikolu 51. Mill-anqas darba fis-sena, l-Kummissjoni għandha tindirizza lill-Parlament Ewropew u lill-Kunsill rapport fuq l-applikazzjoni ta' din id-Deċiżjoni.2. Qabel il-31 ta' Diċembru 2002, il-Kunsill għandu jeżamina l-applikazzjoni ta' din id-Deċiżjoni sa dik id-data fuq il-bażi ta' rapport komprensiv mill-Kummissjoni.Magħmula fi Brussel, fis-17 ta' Novembru 1997.F'isem il-KunsillIl-PresidentJ.-C. Juncker[1] ĠU C 95, ta' l-24.3.1997, p. 64.[2] ĠU C 304, tas-6.10.1997, p. 39.--------------------------------------------------


title: 2014/812/UE: Deċiżjoni tal-Parlament Ewropew u tal-Kunsill tat- 22 ta' Ottubru 2014 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat- 2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (applikazzjoni EGF/2013/010 ES/Castilla y León minn Spanja)

text:
               20.11.2014

               MT

               Il-Ġurnal Uffiċjali tal-Unjoni Ewropea

               L 333/11

         DEĊIŻJONI TAL-PARLAMENT EWROPEW U TAL-KUNSILL
   tat-22 ta' Ottubru 2014
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, f'konformità mal-Punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (applikazzjoni EGF/2013/010 ES/Castilla y León minn Spanja)

      (2014/812/UE)

   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (1), u b'mod partikolari l-Artikolu 12(3) tiegħu,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (2), u b'mod partikolari l-Artikolu 23, it-tieni subparagrafu tiegħu,
   Wara li kkunsidraw ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (3), u b'mod partikolari l-Artikolu 12 tiegħu,
   Wara li kkunsidraw il-Ftehim Interistituzzjonali bejn il-Parlament Ewropew, il-Kunsill u l-Kummissjoni tat-2 ta' Diċembru 2013 dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (4), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li jkunu ngħataw is-sensja b'riżultat ta' bidliet strutturali kbar fl-andament tal-kummerċ dinji minħabba l-globalizzazzjoni u biex jiġu megħjuna fir-riintegrazzjoni tagħhom fis-suq tax-xogħol.

               (2)

               Il-FEG m'għandux jaqbeż ammont massimu annwali ta' EUR 150 miljun (fi prezzijiet tal-2011), kif stabbilit fl-Artikolu 12 tar-Regolament (UE, Euratom) Nru 1311/2013.

               (3)

               Spanja ressqet applikazzjoni għall-mobilizzazzjoni tal-FEG, fir-rigward tas-sensji fi tliet intrapriżi li joperaw fin-NACE Reviżjoni 2 Diviżjoni 16 (Manifattura tal-injam u ta' prodotti tal-injam u s-sufra, minbarra l-għamara; manifattura ta' oġġetti tat-tiben u ta' materjali tat-trizza) fir-reġjun tan-NUTS II ta' Castilla y León (ES 41), fil-5 ta' Diċembru 2013 u ssupplementat din l-applikazzjoni b'tagħrif addizzjonali sal-25 ta' Marzu 2014. Din l-applikazzjoni hija konformi mar-rekwiżiti sabiex jiġu determinati l-kontribuzzjonijiet finanzjarji kif stipulat fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi li jiġi mobilizzat l-ammont ta' EUR 700 000.

               (4)

               Il-FEG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa minn Spanja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2014, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 700 000 f'approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, it-22 ta' Ottubru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         B. DELLA VEDOVA

      (1)  ĠU L 406, 30.12.2006, p. 1.

      (2)  ĠU L 347, 20.12.2013, p. 855.

      (3)  ĠU L 347, 20.12.2013, p. 884.

      (4)  ĠU C 373, 20.12.2013, p. 1.